**KONKURRANSEGRUNNLAG**

Konkurranse om

innovasjonspartnerskap

etter anskaffelsesforskriftens del I og III

*«0-visjonen i norske vegtunneler»*

Kontraktsnr.: 17/184231

**Innhold**

[1 GENERELL BESKRIVELSE 3](#_Toc498598003)

[1.1 Oppdragsgiver 3](#_Toc498598004)

[1.2 Beskrivelse av leveransen 3](#_Toc498598005)

[1.3 Språk 3](#_Toc498598006)

[1.4 Viktige datoer 3](#_Toc498598007)

[2 BAKGRUNN 4](#_Toc498598008)

[3 REGLER FOR INNGÅELSE OG GJENNOMFØRING AV INNOVASJONSPARTNERSKAP 4](#_Toc498598009)

[3.1 Anskaffelsesprosedyre 4](#_Toc498598010)

[3.2 Gjennomføring av konkurransen 4](#_Toc498598011)

[3.3 Gjennomføring av innovasjonspartnerskapet 6](#_Toc498598012)

[3.4 Immaterielle rettigheter 6](#_Toc498598013)

[3.5 Krav til arbeids- og lønnsvilkår 7](#_Toc498598014)

[3.6 Skatteattest 7](#_Toc498598015)

[3.7 Taushetsplikt 7](#_Toc498598016)

[3.8 Vedståelsesfrist 7](#_Toc498598017)

[3.9 Oppdatering av konkurransegrunnlaget 7](#_Toc498598018)

[3.10 Tilleggsopplysninger 7](#_Toc498598019)

[4 DET EUROPEISKE EGENERKLÆRINGSSKJEMAET (ESPD) 8](#_Toc498598020)

[4.1 Generelt om ESPD 8](#_Toc498598021)

[4.2 Nasjonale avvisningsgrunner 8](#_Toc498598022)

[4.3 Samlet angivelse for alle kvalifikasjonskrav i ESPD skjemaet 8](#_Toc498598023)

[5 KVALIFIKASJONSKRAV 9](#_Toc498598024)

[5.1 Leverandørens registrering, autorisasjon mv. 9](#_Toc498598025)

[5.2 Leverandørens økonomiske og finansielle kapasitet 9](#_Toc498598026)

[5.3 Leverandørens tekniske og faglige kvalifikasjoner 9](#_Toc498598027)

[6 UTVELGELSESKRITERIER 9](#_Toc498598028)

[7 TILDELINGSKRITERIER 10](#_Toc498598029)

[7.1 Evalueringsmetode 10](#_Toc498598030)

[8 INNLEVERING AV FORESPØRSEL OM DELTAKELSE I KONKURRANSEN 10](#_Toc498598031)

[8.1 Innlevering av forespørsel 10](#_Toc498598032)

[8.2 Forespørselens utforming 11](#_Toc498598033)

[9 INNLEVERING AV TILBUD OG TILBUDSUTFORMING 12](#_Toc498598034)

[9.1 Innlevering av tilbud 12](#_Toc498598035)

[9.2 Tilbudets utforming 12](#_Toc498598036)

[10 VEDLEGG 13](#_Toc498598037)

# GENERELL BESKRIVELSE

## Oppdragsgiver

Oppdragsgiver er Statens vegvesen Vegdirektoratet. Informasjon om oppdragsgiver finnes her: <https://www.vegvesen.no/>.

Nærmere informasjon om anskaffelsen finnes her: [https://www.vegvesen.no/fag/fokusomrader/forskning+og+utvikling/innovasjonspartnerskap](https://www.vegvesen.no/fag/fokusomrader/forskning%2Bog%2Butvikling/innovasjonspartnerskap)

## Beskrivelse av leveransen

Kundens beskrivelse av leveransen følger av bilag 1: *Oppdragsgivers behovsbeskrivelse og krav*, til avtale om innovasjonspartnerskap.

## Språk

All skriftlig og muntlig kommunikasjon i forbindelse med denne konkurransen skal foregå på norsk, dansk eller svensk. Språkkravet gjelder også selve tilbudet.

## Viktige datoer

Oppdragsgiver har lagt opp til følgende tentative tidsrammer for prosessen:

|  |  |
| --- | --- |
| Aktivitet | Tidspunkt |
| Frist for å stille spørsmål til kvalifiseringsprosessen | 27. juli 2018 kl.12.00 |
| Frist for å levere forespørsel om å bli kvalifisert | 3. august 2018 kl. 15.00 |
| Frist for begjæring om midlertidig forføyning | 15 dager regnet fra dagen etter meddelelse om avvisning av leverandør eller meddelelse om at leverandøren ikke er valgt ut til å gi tilbud, jf. anskaffelsesforskriften § 20-7 andre ledd. |
| Frist for å stille spørsmål til tilbudsprosessen | 24. september 2018 kl. 12.00 |
| Frist for å levere tilbud | 1. oktober 2018 kl. 15.00 |
| Evaluering/Forhandling | Uke 40 - 50 |
| Meddelelse om valg av leverandør | 17. desember 2018 |
| Utløp av karensperiode | 27. desember 2018 |
| Kontraktsinngåelse | 2. januar 2019 |
| Tilbudets vedståelsesfrist | 1.mars 2019 kl. 15.00 |

Det gjøres oppmerksom på at tidspunktene etter frist for å levere forespørsel om å bli kvalifisert er foreløpige.

#  BAKGRUNN

Norge er et av landene i verden med flest vegtunneler. Det er i dag godt over 1100 vegtunneler og antallet øker.

For å øke sikkerheten i tunneler, og opprettholde ambisjonsnivået om 0-visjonen, ønsker Statens vegvesen å se på nye fagområder og ny teknologi fra ulike deler av industrien for å gjøre selvredning i tunnel ved en hendelse sikrere for alle.

Utfordringen

Store og katastrofale ulykker kan inntreffe, og slike scenarier er man nødt til å vurdere, og så langt det er mulig prøve å forebygge gjennom tiltak i konstruksjonen, teknologi, opplæring/informasjon, utrustnings- og organisatoriske tiltak.

Tunnelsikkerhet er et komplekst felt, og er et samspill mellom en rekke ulike disipliner og elementer, som omfatter de fysiske forholdene, teknologi overvåkning, varsling, beredskap mv., og vil involvere en rekke aktører.

Evakuering av tunnel ved brann og annen hendelse, har som utgangspunkt prinsippet om selvredning. Det vil si at trafikantene snarest mulig selv må ta seg ut av tunnelen enten til fots eller ved hjelp av kjøretøy. Selvredningsprinsippet er generelt akseptert i samfunnet, også internasjonalt, og gjelder for alle typer byggverk og hendelser.

Selvredning har vist seg å være svært viktig, ikke minst ved brann i tunneler. Eksterne redningsmannskaper kan bare i unntakstilfeller komme til unnsetning tidsnok ved en hendelse i en tunnel. Dette må også trafikantene kjenne til og det påhviler et ekstra ansvar på vegmyndighet og redningstjeneste at denne forutsetningen er kjent.

For at selvredning skal kunne fungere godt i praksis, må tunnelen være utformet for og utrustet med tekniske installasjoner som gir støtte til trafikanter og innsatsmannskaper i en nødsituasjon.

Selvredningsprinsippet fungerer imidlertid ikke alltid i praksis i lange ett-løps vegtunneler hvor evakuering kun kan skje gjennom inngangen eller utgangen av tunnelen. Den store utfordringen i slike tunneler blir å komme frem til utgang i tide. Avhengig av hvor i tunnelen hendelsen inntreffer og ikke minst røykutviklingen og ventilasjonskapasitet blir da ofte avgjørende for utfallet. Lange ettløpstunneler har man både i små og store kommuner med svært ulike forutsetninger for både beredskap og redningsinnsats.

Fravær av tiltak som fremmer rask evakuering bidrar til å øke risikoen for hardt skadde og drepte. Det er behov for løsninger som retter seg mot de som er midt i hendelsen, men også rask varsling av trafikanter som er utenfor tunnelen og på vei inn (stopp og snu, omkjøring etc.), eller de som allerede befinner seg inne i tunnelen, men som ikke er i nærheten av stedet i tunnelen der hendelsen har skjedd.

Når kan innovasjonspartnerskap benyttes?

Oppdragsgiver må ha et behov for enten en helt ny eller betydelig forbedret løsning sammenlignet med det som finnes tilgjengelig på markedet. Innovasjon defineres på følgende måte i anskaffelsesforskriften § 4-5 bokstav h:

«innovasjon: innføring av en ny eller betydelig forbedret vare, tjeneste eller prosess, inkludert produksjons-, bygge- eller anleggsprosesser, en ny markedsføringsmetode eller en ny organisasjonsmetode innen forretningspraksis, arbeidsplassorganisering eller eksterne relasjoner.»

Oppdragsgiver er ikke bundet til å anskaffe løsningen, men har opsjon på å kjøpe løsningen etter endt Partnerskap.

# REGLER FOR INNGÅELSE OG GJENNOMFØRING AV INNOVASJONSPARTNERSKAP

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974, del I og del III. Konkurransen følger prosedyren konkurranse om innovasjonspartnerskap, jfr §13-1(3).

Oppdragsgiver vil inngå partnerskapskontrakter med inntil 2 tilbydere.

## Gjennomføring av konkurransen

Gjennomføring av konkurransen omfatter følgende stadier:

1. Prekvalifisering av tilbydere

Konkurranse om å inngå innovasjonspartnerskap innledes med en pre-kvalifiseringsfase. Bare de tilbyderne som oppfyller kvalifikasjonskravene og har blitt invitert, vil få anledning til å levere tilbud. Se nærmere om kvalifikasjonskrav i pkt.5.

Oppdragsgiver planlegger å invitere 5-7 leverandører til å gi tilbud. Dersom flere enn syv kvalifiserte leverandører leverer forespørsel om deltakelse i konkurransen, vil oppdragsgiver på grunnlag av utvelgelseskriteriene i pkt. 6, velge ut de leverandørene som får anledning til å gi tilbud i konkurransen.

1. Utarbeidelse av tilbud:

Tilbud skal utarbeides på bakgrunn av anskaffelsesdokumentene, og sendes til oppdragsgiver innen tilbudsfristens utgang. Tilbydere har mulighet til å stille spørsmål til konkurransegrunnlaget før utløp av spørsmålsfrist.

Det gjøres oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8 første ledd, bokstav b). En slik avvisning vil utelukke muligheten til å få forhandle om tilbudet.

1. Evaluering av tilbud

Oppdragsgiver påbegynner evalueringen av innkomne tilbud etter tilbudsfristens utgang. Alle inviterte tilbydere vil få sine tilbud evaluert. Evalueringen vil bli foretatt på grunnlag av tildelingskriteriene. Se nærmere informasjon om tildelingskriterier i pkt. 7.

Oppdragsgiver forbeholder seg retten til å redusere antall tilbud i konkurransen, første gang i forkant av forhandlingene.

1. Forhandlingsrunder

Tilbyderne vil etter en innledende evaluering av tilbudene bli invitert til forhandlinger.

Partnerskapskontrakter vil ikke bli tildelt uten at det er gjennomført forhandlinger.

Oppdragsgiver forbeholder seg retten til å gjennomføre forhandlinger i flere runder. Forhandlingene tar utgangspunkt i tilbydernes innledende tilbud.

Oppdragsgiver forbeholder seg retten til å redusere antall tilbud etter hver forhandlingsrunde.

Det vil bli adgang til å forhandle om alle sider ved tilbudene. Vesentlige avvik og vesentlige endringer fra anskaffelsesdokumentene vil imidlertid ikke bli gjenstand for forhandlinger. Det er ikke tillatt å forhandle om absolutte minstekrav eller tildelingskriterier i anskaffelsesdokumentene. Målet med forhandlingene er å optimere tilbudene i forhold til behovsbeskrivelsen (bilag 1 i avtale om innovasjonspartnerskap).

1. Avslutning av forhandlingsforløpet

Oppdragsgiver avslutter forhandlingene når tilbudene er optimert i forhold til angitte behov i behovsbeskrivelsen (bilag 1 i avtale om innovasjonspartnerskap). Oppdragsgiver kan basert på resultatene fra forhandlingsrundene revidere konkurransedokumentene. Eventuelle endringer i konkurransegrunnlaget som følge av forhandlingene skal umiddelbart sendes til alle de gjenværende leverandørene. I etterkant av slike endringer vil oppdragsgiveren gi leverandørene tilstrekkelig med tid til eventuelt å gi reviderte tilbud. Oppdragsgiver vil avslutte forhandlingene ved å sette en felles frist for mottak av endelige tilbud fra de gjenværende leverandørene.

1. Tildeling av partnerskapskontrakt

Etter forhandlingene og innlevering av eventuelle oppdaterte tilbud vil endelig evaluering av tilbudene bli foretatt, og kontrakt tildelt. Vurdering av de endelige tilbudene vil bli foretatt på grunnlag av tildelingskriteriene for konkurransen (se pkt. 7- Tildelingskriterier). Samtlige tilbydere vil bli underrettet om beslutningen. Oppdragsgiver har til hensikt å inngå partnerskapskontrakter med inntil 2 tilbydere. Partnerskapskontrakter kan tidligst inngås etter en karensperiode. Karensperioden er 10 dager regnet fra dagen etter meddelelse om valg av leverandør er sendt. Kontraktene anses som inngått når de har blitt signert av begge parter.

## Gjennomføring av innovasjonspartnerskapet

Når konkurransen er gjennomført og partnerskapskontrakt er inngått, starter gjennomføringen av innovasjonspartnerskapet. Gjennomføring av innovasjonspartnerskapet er regulert i avtale om innovasjonspartnerskap kap.2.

Innovasjonspartnerskapet gjennomføres med følgende faser:

FASE 1: Utvikling i form av delleveranser

FASE 2: Partnerens utarbeidelse og test av endelig prototype (løsningen)

FASE 3: Godkjenningstest og godkjenning av løsningen

FASE 4: Anskaffelse av løsningen

Det vil bli satt delmål/resultatmål for hver fase. Oppdragsgiver forbeholder seg retten til å avslutte innovasjonspartnerskapet eller redusere antallet partnere ved å si opp individuelle kontrakter på grunnlag av de avtalte delmålene. Vilkårene for oppsigelse er regulert i avtale om innovasjonspartnerskap kap.2.

Fase 1-3 er estimert til å vare i maksimalt 18 måneder.

Kjøp av utviklet løsning forutsetter at prisen ikke overstiger den i avtale om innovasjonspartnerskap bilag 7 avtalte maksimumskostnad.

## Immaterielle rettigheter

Ordninger for immaterielle rettigheter er regulert kap.10. i avtale om innovasjonspartnerskap.

## Krav til arbeids- og lønnsvilkår

For dette oppdraget gjelder forskrift om lønns- og arbeidsvilkår i offentlige kontrakter (forskrift 8. februar 2008 nr. 112).

Kontrakten vil inneholde krav om lønns- og arbeidsvilkår, dokumentasjon og sanksjoner i samsvar med denne forskriften.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen.

For utenlandske tilbydere skal det fremlegges attester som dokumenterer at tilbyder har oppfylt sine forpliktelser vedrørende betaling av skatter og avgifter.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

I et innovasjonspartnerskap med flere partnere kan oppdragsgiveren ikke uten samtykke gi de øvrige partnere tilgang til løsninger eller andre fortrolige opplysninger som en partner har gitt innenfor rammene av partnerskapet. Et samtykke skal gjelde de bestemte opplysningene som oppdragsgiveren planlegger å gi tilgang til.

## Vedståelsesfrist

Leverandøren må vedstå seg sitt tilbud til det tidspunktet som er angitt i pkt. 1.4 ovenfor.

## Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål og svar i anonymisert form, vil bli formidlet til alle leverandører som har blitt invitert til å levere tilbud.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan han skriftlig be om tilleggsopplysninger hos oppdragsgiver.

Dersom det oppdages feil i konkurransegrunnlaget, bes det om at dette formidles skriftlig til oppdragsgiver.

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut ESPD skjema. Skjemaet skal leveres sammen med forespørselen om deltakelse.

Oppdragsgiver kan på ethvert tidspunkt i konkurransen be leverandøren levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

Det vises til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunne.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

- §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- 24-2(3) bokstav i). Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Samlet angivelse for alle kvalifikasjonskrav i ESPD skjemaet

I denne konkurransen kan leverandørene i ESPD skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD skjemaets del IV seksjon a.

# KVALIFIKASJONSKRAV

For å kunne bli invitert til å levere tilbud til konkurransen må interesserte leverandører fylle ut det elektroniske egenerklæringsskjemaet, og vedlegge dokumentasjon på oppfyllelse av kvalifikasjonskravene nedenfor.

## Leverandørens registrering, autorisasjon mv.

| **Krav**  | **Dokumentasjonskrav**  |
| --- | --- |
| SkatteattestLeverandøren skal ha ordnede forhold med hensyn til betaling av skatt, arbeidsgiveravgift og merverdiavgift. | Leverandøren skal vedlegge attest for skatt og merverdiavgift. Attesten skal ikke være eldre enn seks måneder regnet fra fristen for å levere forespørsel om å delta i konkurransen. For utenlandske leverandører skal det fremlegges attester som dokumenterer at tilbyder har oppfylt sine forpliktelser vedrørende betaling av skatter og avgifter. |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | Leverandøren skal vedlegge følgende dokumentasjon:Norske tilbydere: FirmaattestUtenlandske leverandører: Dokumentasjon som viser at selskapet er registrert i et foretaksregister, faglig register eller et handelsregister i den staten leverandøren er etablert. |

## Leverandørens økonomiske og finansielle kapasitet

|  |  |
| --- | --- |
| **Krav**  | **Dokumentasjonskrav**  |
| Leverandøren skal ha tilstrekkelig økonomisk kapasitet til å gjennomføre kontrakten.Kredittverdighet uten krav til sikkerhetsstillelse vil være tilstrekkelig til å oppfylle kravet. | Oppdragsgiver vil innhente en kredittvurdering fra Experian. Ved tvil eller behov kan Oppdragsgiver innhente regnskap fra de siste 3 årene. |

Dersom leverandøren har saklig grunn til ikke å fremlegge den dokumentasjon oppdragsgiver har krevd, kan han dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.

## Leverandørens tekniske og faglige kvalifikasjoner

| **Krav**  | **Dokumentasjonskrav**  |
| --- | --- |
| Leverandøren skal ha erfaring og kompetanse fra forskning og utvikling, inkludert utvikling og gjennomføring av innovative løsninger. | Leverandøren skal beskrive sine inntil 3 mest relevante oppdrag i løpet av de siste 3 årene. Dersom det er nødvendig for å sikre tilstrekkelig konkurranse, kan oppdragsgiver også vektlegge referanseoppdrag som leverandøren har utført for mer enn tre år siden. Det må av beskrivelsen fremgå:* hva oppdraget gjaldt og hva som ble utviklet,
* utviklingsprosessens omfang og kompleksitet
* beskrivelse av prosjektets utfordringer og risikohåndtering
* oppdragets verdi
* tidspunkt for gjennomføring av oppdraget
* mottaker av oppdraget (navn, kontaktperson, telefon og e-post) og kontaktinformasjon til eventuelle samarbeidsparter
* hvilke roller og ansvar leverandøren har hatt i oppdraget m.m.

Leverandøren kan dokumentere erfaring ved å vise til kompetanse og erfaring til personell han råder over og kan benytte til dette oppdraget. Dette gjelder selv om kompetansen og erfaringen er opparbeidet mens personellet har utført tjeneste for en annen leverandør. Dersom leverandøren dokumenterer erfaring ved å vise til personell han råder over, skal han skriftlig dokumentere at han disponerer aktuelt personell, for eksempel gjennom en samarbeidsavtale eller en forpliktelseserklæring. |

# UTVELGELSESKRITERIER

Dersom det melder seg flere enn 5-7 leverandører som oppfyller minstekravene til kvalifikasjoner, vil oppdragsgiver rangere leverandørene etter følgende utvelgelseskriterier:

1. Referanseoppdragenes relevans i lys av oppdragsgivers behovsbeskrivelse, vektes 50 %.
2. Leverandørens gjennomføring av referanseoppdragene, både når det gjelder prosess og endelige resultat, herunder håndtering av oppdragets utfordringer, risikohåndtering m.m., vektes 30 %.
3. Oppdragenes kompleksitet (herunder det tekniske, selve prosessen m.m.), vektes 20 %

# TILDELINGSKRITERIER

Tildelingen skjer på basis av hvilket tilbud som har det beste forholdet mellom pris og kvalitet, basert på følgende kriterier:

| Tildelingskriterier | Vekt | Dokumentasjonskrav |
| --- | --- | --- |
| **Pris** | **10 %** | Leverandøren skal legge ved utfylt bilag 7. Det skal oppgis priser på:* utvikling av løsningen i henhold til opplysningene i bilag 7.

Kostnader knyttet til eventuelle forbehold skal oppgis. |
| **Kvalitet på løsning**Herunder vektlegges følgende i prioritert rekkefølge:1. I hvilken grad den tilbudte løsningsbeskrivelsen dekker det behov som er beskrevet i konkurransegrunnlaget, herunder
2. robusthet
3. løsningens brukervennlighet
4. Graden av innovasjon.
5. Fokus på miljøkonsekvenser under utvikling, produksjon og bruk av løsningen.
 | **70 %** | 1. Leverandøren skal legge ved en prosjektbeskrivelse som viser hva løsningen går ut på, og en redegjørelse som viser at løsningen vil kunne fungere i en tunnel slik det er forutsatt i konkurransegrunnlaget.
2. Leverandøren skal beskrive løsningens tekniske stabilitet og hvordan de sikrer at løsningen fungerer over tid i et krevende tunnelmiljø.
3. Leverandøren skal beskrive løsningens brukervennlighet. Herunder vektlegges blant annet enkelhet, hvor intuitiv løsningen er for trafikantene, i hvor stor grad løsningen ivaretar trafikantenes ulike reaksjonsmønstre i krisesituasjoner etc.

**2**. Innovasjonsgraden må beskrives på en måte som får frem forskjellen mellom dagens situasjon og den foreslåtte løsning, og fremhever hva som er den innovative delen av løsningen. **3**. Leverandøren skal beskrive hvordan de vil ta hensyn til miljøkonsekvenser knyttet til løsningen. |
|  **Gjennomføringsevne**Herunder vektlegges både kapasitet og prosjektbeskrivelsen for gjennomføring av selve oppdraget. | **20 %** | Leverandøren skal redegjøre for hvordan tilstrekkelig gjennomføringsevne skal sikres for dette oppdraget. Leverandørens prosjektorganisasjon skal beskrives. Leverandørens nøkkelpersoner for utførelse av oppdraget skal fremgå av beskrivelsen, og en bemanningsplan for oppdraget som viser antall egne ansatte, innleide personer, etc.Det skal legges ved en begrunnet prosjektbeskrivelse, hvor det fremgår hvilke valg og vurderinger som er gjort for sikre gjennomføringen av utviklingsprosjektet.Leverandøren skal vedlegge utfylt bilag 4, hvor en overordnet prosjekt- og milepælsplan for gjennomføring av innovasjonspartnerskapet med beskrivelse av faser og delmål fremgår. |

## Evalueringsmetode

Evalueringen skjer på basis av hvilket tilbud som har det beste forholdet mellom pris og kvalitet.

# INNLEVERING AV FORESPØRSEL OM DELTAKELSE I KONKURRANSEN

## Innlevering av forespørsel

Forespørselen skal leveres via: <http://eu.eu-supply.com/app/rfq/rwlentrance_s.asp?PID=211872&B=VEGVESEN>

## Forespørselens utforming

Forespørselen skal leveres etter den utforming det elektroniske systemet for innlevering angir.

Forespørselen utformes med denne disposisjon:

* Bekreftelse på at leverandøren forespør om deltakelse i konkurransen signert av person med kompetanse til å forplikte leverandøren. Benytt vedlagte skjema.
* Utfylt egenerklæringsskjema (ESPD-skjema) leveres elektronisk.
* Eventuell forpliktelseserklæring fra annen virksomhet – Skal kun leveres dersom leverandøren støtter seg på kapasiteten til annen virksomhet. Disse virksomhetene må i tillegg levere separate egenerklæringsskjema (se anskaffelsesforskriften § 17-1(6).
* Dokumentasjon som angitt dersom en gruppe av leverandører sammen leverer ett tilbud (arbeidsfellesskap).
* Angitt dokumentasjon for kvalifikasjonskravene og utvelgelseskriteriene.

# INNLEVERING AV TILBUD OG TILBUDSUTFORMING

Dette punktet er kun aktuelt for de leverandørene som har blitt kvalifisert og utvalgt til å få levere tilbud etter endt kvalifiseringsrunde. Alle leverandører må først levere forespørsel om deltakelse i henhold til punktet over, for så å avvente eventuell invitasjon til å levere tilbud. Leverandører som leverer forespørsel, men ikke blir invitert til å levere tilbud vil få beskjed om dette.

## Innlevering av tilbud

Tilbudet skal leveres elektronisk gjennom vårt konkurransegjennomføringsverktøy Eu-supply.

Oppdragsgiver gjør oppmerksom på at hver enkelt fil ikke kan være større enn 2,14 Gigabyte (GB).

Eventuelle fysiske prøver, modeller o.l. må være mottatt hos oppdragsgiver før tilbudsfristen:

Besøksadresse:

Brynsengfaret 6A

0667 OSLO

Postadresse:

Postboks 6706 Etterstad

0609 Oslo

Oppdragsgiver forbeholder seg retten til å be om en presentasjon av tilbudene, dersom dette anses hensiktsmessig, enten via oppmøte hos oppdragsgiver eller via skype.

## Tilbudets utforming

Tilbudet skal leveres etter den utforming det elektroniske systemet for innlevering angir.

Tilbudet utformes fortrinnsvis med denne disposisjonen:

* Tilbudsbrev signert av ansvarlig representant for leverandøren. Tilbudsbrevet må inneholde følgende:
	+ En aksept av vilkår i konkurransegrunnlaget og utkast til kontrakt og spesielle kontraktsvilkår. Eventuelle forbehold må fremkomme her og være angitt i henhold til de bestemmelser som er gitt om forbehold og avvik i dette konkurransegrunnlaget. Videre må brevet inneholde navn og kontaktinformasjon til leverandørens kontaktperson.
* Leverandørens løsningsspesifikasjon (Leverandørens svar på oppdragsgivers behovsbeskrivelse/kravspesifikasjon med etterspurt dokumentasjon, jf. Avtale om innovasjonspartnerskap bilag 2. Se også etterspurt dokumentasjon for tildelingskriteriene.)
* Utfylt prisbilag
* Ytterligere bilag til Avtale om innovasjonspartnerskap

# VEDLEGG

* Avtale om innovasjonspartnerskap m/bilag
* Vedlegg 1 til bilag 1 - Behovsbeskrivelse
* Vedlegg 2 til bilag 1 – Databehandleravtale m/ bilag 1 og 2
* Vedlegg 1 til bilag 3 - Mobiltelefoni i vegtunneler
* Vedlegg 1 til bilag 11 - Standard kontraktsbestemmelser for Statens vegvesen

Alle leverandører som leverer forespørsel om deltakelse i konkurransen skal fylle ut og legge dette skjemaet med forespørselen.

**Leverandøren skal fylle ut tabellen og signere under tabellen.**

|  |  |
| --- | --- |
| Firmanavn: |       |
| Org.nummer: |       |
| Postadresse: |       |
| Besøksadresse: |       |
| Telefonnummer: |       |  |  |

|  |  |
| --- | --- |
| Kontaktperson: |       |
| Telefonnummer: |       | Mobilnummer: |       |
| E-postadresse: |       |

Ovennevnte leverandør forespør med dette om deltakelse i konkurransen.

|  |  |  |
| --- | --- | --- |
|  |  |  |
| Sted | Dato | Underskrift |
|  |  |  |
|  |  | Navn med blokkbokstaver |

Leverandører som er invitert til å levere tilbud skal fylle ut og levere dette skjemaet sammen med tilbudet sitt.

**Leverandøren skal fylle ut tabellen og signere under tabellen.**

|  |  |
| --- | --- |
| Firmanavn: |       |
| Org.nummer: |       |
| Postadresse: |       |
| Besøksadresse: |       |
| Telefonnummer: |       |  |  |

|  |  |
| --- | --- |
| Kontaktperson: |       |
| Telefonnummer: |       | Mobilnummer: |       |
| E-postadresse: |       |

|  |  |  |
| --- | --- | --- |
|  |  |  |
| Sted | Dato | Underskrift |
|  |  |  |
|  |  | Navn med blokkbokstaver |